**Ástundunarreglur Víðistaðaskóla – Ábyrgð – Virðing - Vinátta**

Í Víðistaðaskóla er lögð áhersla á stundvísi og góða ástundun.

Stundvísi og góð ástundun er lykill að góðum námsárangri.

Í Víðistaðaskóla er áhersla á samvinnu skólans og foreldra/forráðamanna varðandi góða ástundun nemenda. Nemendur bera **ábyrgð** á hegðun sinni og leggi áherslu á  **virðingu** og **vináttu** í samskiptum. Foreldrar/forráðamenn fylgjast með ástundun í Mentor og bera ábyrgð á að barnið þeirra mæti í skólann og að ástundun sé í góðu lagi. Gott aðhald varðandi skólasókn tryggir öruggan ramma utan um dagleg störf nemenda og er mikilvægt samstarfsverkefni heimilis og skóla.

Samkvæmt grunnskólalögum nr. 91/2008 er nemendum á grunnskólaaldri skylt að sækja grunnskóla sbr. 3. 15. og 19. gr. Ákvæði laganna um skólasókn eru skýr, nemendur eiga að mæta stundvíslega í allar kennslustundir.

Nemendur fá skólasóknareinkunn sem segir til um stundvísi og ástundun. Í Víðistaðaskóla er í gildi punktakerfi fyrir nemendur í 1.–10. bekk og er ástundun skráð daglega í Mentor. Skólaárinu er skipt í tvær annir haust- og vorönn. Í byrjun nýrrar annar byrja allir nemendur með einkunnina 10 í ástundun. Óleyfilegar fjarvistir og óstundvísi kemur til frádráttar samkvæmt skólasóknareglum (Placeholder1)Mynd 1skólans. Reglurnar eru kynntar fyrir nemendum og forráðamönnum í upphafi hvers skólaárs og eru einnig aðgengilegar á heimasíðu skólans [www.vidistadaskoli.is](http://www.vidistadaskoli.is)

**Samstarf heimila og skóla**

Umsjónarkennari í 1. – 10. bekk sendir vikulega yfirlit um mætingar heim og fer yfir skólasókn með nemendum eftir þörf.

Foreldrar/forráðamenn fylgjast með punktastöðu barna sinna á Mentor og veita aðhald.

Ósk um leiðréttingu á fjarvistarpunktum þarf að koma frá forráðamönnum fyrir hádegi á næsta mánudegi að öðrum kosti stendur skráning á mætingu.

**Skólasóknareinkunn byggir á eftirfarandi reglum:**

Nemandi í 1. – 10. bekk hlýtur **tvo** fjarvistarpunkta ef um ólögmæta fjarvist er að ræða. Nemandi hlýtur **einn** fjarvistarpunkt ef hann kemur of seint í kennslustund. Sjá nánar í töflu hér að neðan.

[[1]](#endnote-1)

|  |  |  |
| --- | --- | --- |
| **Einkunn** | **Samstarf** | Fjarvistar-punktar |
| **10**  | Umsjónarkennari gefur nemanda og foreldrum reglulega upplýsingar um skólasókn.   | 0-5 |
| **9.0** | Umsjónarkennari gefur nemanda og foreldrum reglulega upplýsingar um skólasókn.  | 6-10 |
|  **8.0** | Umsjónarkennari aðvarar nemanda og hefur samband við forráðamenn vegna skólasóknar.  | 11-15 |
| **7.0** | Umsjónarkennari boðar nemanda og forráðamenn til fundar til að leita leiða til úrbóta. | 16-20 |
| **6.0** | Umsjónarkennari boðar nemanda og forráðamenn aftur á fund með fulltrúa stoðþjónustu til að leita lausna. Lagist mætingar ekki næstu tvær vikur verður máli nemandans vísað til lausnateymis/nemendaverndarráðs til frekari úrlausna. | 21-25 |
| **5.0 eða lægri** | Málið er komið á alvarlegt stig og verður unnið í lausnateymi í samstarfi við fjölskyldusvið.  | 26-30 |

**Leyfi einn dag eða leyfi úr kennslustund**

Leyfi einn dag eða leyfi úr kennslustund ber að óska eftir með a.m.k. dags fyrirvara í síma 595-5800 (Víðistaðatún) /5554433 (Engidalur). Ef ekki er sótt um leyfi er skráð fjarvist.

**Leyfi í þrjá daga eða lengra – undanþága frá skólasókn**

Ósk um leyfi í þrjá daga eða fleiri ber að sækja um skriflega á sérstöku eyðublaði sem finna má á heimasíðu skólans (www.vidistadaskoli.is/eyðublöð) eða skriflega á skrifstofu skólans. Litið er á leyfi sem er lengra en vika sem tímabundna undanþágu frá skólasókn. Í slíkum tilfellum þarf forráðamaður að ræða við skólastjórnanda þar sem fjallað er um umsóknina. Skólinn áskilur sér rétt til að mæla gegn tímabundinni undanþágu frá skólasókn ef ástæða þykir, samanber 15. gr. laga um grunnskóla.

**Mikilvægt**

Skila þarf læknisvottorði ef nemandi er með leyfi eða fjarvist þrjá tíma í röð í einstaka námsgreinum eins og t.d.smiðjun, íþrótta- eða sundtímum.

**Í skólanum leggjum við áherslu á að kenna nemendum að bera ábyrgð og eru foreldrar vinsamlegast beðnir um að sækja ekki um leyfi ef nemandi sefur yfir sig.**

Skólareglurnar hafa tilvísun í reglugerð nr. 1040/201. Skv. 5. grein bera foreldrar ábyrgð á uppeldi barna sinna. Þannig bera foreldrar einnig ásamt börnum sínum ábyrgð á hegðun þeirra og framkomu gagnvart samnemendum og starfsfólki skóla og eiga að bregðast við afleiðingum hegðunar barna sinna í skóla.

**Skólasóknareinkunn byggir á eftirfarandi reglum:**

1. [↑](#endnote-ref-1)